**Kokkuleppe tekst, mis avaldatakse Päästeameti ja erialaliitude ning muude asjast huvitatute kodulehekülgedel või eriala kirjanduses:**

Kevadel 2018 on kavas muuta siseministri 30.03.2017 määruse nr 17 “Ehitistele esitatavad tuleohutusnõuded ja nõuded tuletõrje veevarustusele” § 20 sõnastust (lisatud allpool), kuid sinnamaani aktsepteerib Päästeameti kaablite projekteerimisel kavandatava muudatusega juhtudel, kus pole võimalik määruse praegust sätet täita.

**Sätte muutmise kavand**

**§ 20.  Kaabli tuletundlikkus**

1. Hoones kasutatavale kaablile esitatakse tuletundlikkuse nõuded, mis on toodud käesoleva määruse lisas nr XX.
2. Käesoleva paragrahvi lõige 1 ei kohaldu kaablitele, mis sisenevad hoone alajaamaruumi või elektripeajaotlasse hoonest väljastpoolt ja ei läbi elu-, majutus-, hoolekande-, kinnipidamis-, kogunemis-, tööstus-, lao- või kontoriruume ning väljumis- või evakuatsiooniteid.
3. Käesoleva paragrahvi lõige ei kohaldu elektrituruseaduse mõistes võrguteenust osutava võrguettevõtja elektripaigaldise ehitistele, kus ei viibi alalist personali ja kuhu on juurdepääs ainult isikutel, kes teevad käidutoiminguid.

**Päästeameti, Tehnilise Järelevalve Ameti, Eesti Elektritööde Ettevõtjate Liidu ja Draka Keila Cables koostöös on valminud tabel, mis kehtestataks määruse lisana, kuid mille parameetreid on soovitav järgida juba praegu.**

|  |  |
| --- | --- |
| Ehitise kirjeldus | Tuletundlikkus |
| Ehitis üldiselt | Evakuatsioonitee\*) |
| Ehitised, millele üldjuhul ei nõuta ehitusluba | ehitusaluse pinnaga kuni 60 m2 ning kõrgusega kuni 5 m | Eca | Eca |
| Hooned | ehitusaluse pinnaga üle 60 m2 ning kõrgusega kuni 26 m | Dca-s2,d2,a2 | Cca-s1,d1,a2 |
| Hooned | kõrgusega üle 26 m | Cca-s1,d1,a2 | Cca-s1,d1,a2 |
| Tööstushooned |   | Dca-s2,d2,a2 | Cca-s1,d1,a2 |
| Parkimismajad, parklad, garaažid ja tunnelid sõidukitele |   | Dca-s2,d2,a2 | Cca-s1,d1,a2 |
| Hoone | kus üksikud ruumid on ette nähtud rohkem kui 100 kasutajale | Cca-s1,d1,a2 | Cca-s1,d1,a2 |
| Õppeasutuse hooned |   | Cca-s1,d1,a2 | Cca-s1,d1,a2 |
| Kogunemishooned | rohkem, kui 200 kasutajat | Cca-s1,d1,a2 | Cca-s1,d1,a2 |
| Majutushooned | rohkem, kui 10 voodikohta | Cca-s1,d1,a2 | Cca-s1,d1,a2 |
| Haiglad, hoolekandehooned | rohkem, kui 10 voodikohta | Cca-s1,d1,a2 | Cca-s1,d1,a2 |
| Lasteaiad/lastehoid | rohkem, kui 10 kasutajat | Cca-s1,d1,a2 | Cca-s1,d1,a2 |
| Tunnelid ja galeriid inimestele | pikkusega üle 100 m | Cca -s1,d1,a2 | Cca-s1,d1,a2 |

\*) Kui evakuatsiooniteel soovitakse kasutada ehitisele üldiselt ettenähtud kaablit, tuleb tagada nende kaitstus tule eest (K) vähemalt 10 minutit kasutades materjale, mis vastavad selle ruumi tuletundlikkuse nõudele vastavalt käesoleva määruse lisale 6.